**Úradná správa č. 16 z 31.01.2022**

**1. Správy VV**

**Uznesenia Výkonného výboru ObFZ Trebišov** nájdete na stránke [www.obfztv.sk](http://www.obfztv.sk) v časti „Uznesenia VV“. Najbližšie (3.) zasadnutie VV ObFZ sa uskutoční v pondelok dňa 28.02.2022 na ObFZ.

**2. Správy TMK**

TMK pripomína trénerom, že predĺženie svojej trénerskej licencie môžu vykonať v ISSF podľa návodu:

<https://futbalsfz.sk/treneri/dokumenty/manual-ziadosti-na-predlzenie-trenerskej-licencie-v-issf/>

**3. Správy KR**

**Zimný doškoľovací seminár rozhodcov a delegátov** (R a DZ) ObFZ Trebišov sa uskutoční v nedeľu **13.03.2022 od 9:00 hod.** v priestoroch strednej školy **DSA na Komenského ul. 12 v Trebišove**. Komisia rozhodcov ObFZ na ňom vyhodnotí činnosť R a DZ v jesennej časti súťaží ObFZ Trebišov a vydá pokyny k jarnej časti. Účastníci tohto seminára budú po schválení VV ObFZ zaradení na nominačné listiny pre jarnú časť súťaží ObFZ 2021/2022. Seminára sa môžu zúčastniť aj záujemcovia o získanie základnej kvalifikácie R. **Program** seminára R a D bude zverejnený na webovej stránke ObFZ v nasledujúcich dňoch. Frekventanti seminára v zmysle Rozpisu ObFZ Trebišov uhradia **5 € na účet ObFZ** (IBAN: SK54 0200 0000 0011 7646 7258) **s uvedením mena a priezviska do poznámky** (neuhrádzajte poplatok vkladom v banke). Pre tých, ktorí sa seminára nemôžu zúčastniť, KR zorganizuje náhradný seminár v neskoršom termíne (poplatok za náhradný seminár je 10 eur). Svoju **účasť potvrďte** mailom na obfztv@futbalsfz.sk.

**4. Správy ŠTK**

ŠTK stanovila termíny stretnutí jarnej časti súťaží SR 2021/22 vrátane dohrávok. Môžete ich nájsť na stránke [www.obfztv.sk](http://www.obfztv.sk).

**5. Správy sekretariátu**

1. Sekretariát zašle mailom FK ObFZ termínové listiny jednotlivých súťaží ObFZ, ktoré stanovila ŠTK.

2. FK ObFZ sa majú vyjadriť do 04.02.2022 mailom na obfztv@futbalsfz.sk, či majú predbežný záujem o zapojenie sa do „Zimných turnajov ObFZ 2022“. Po vyhodnotení spätnej väzby od futbalových klubov, prijme ObFZ konečné rozhodnutie o organizácii týchto turnajov.

3. ObFZ Trebišov v spolupráci s NsP Trebišov organizuje dňa 25.03.2022 Futbalovú kvapku krvi v priestoroch miestnej NsP. Pozývame všetkých, ktorí môžu darovať krv na túto dobročinnú akciu.

4. Sekretariát z poverenia VV ObFZ, žiada futbalové kluby o nahlásenie konta videotechnika, cez ktoré budú nahrávané videá z futbalových stretnutí dospelých na portál Sportnet od jarnej časti SR 2021/22.

5. Sekretariát oznamuje FK ObFZ a futbalovej verejnosti, že aj v tomto roku vyberá ako subjekt 2 % z dane zaplatenej za rok 2021. Zároveň vás žiada o túto finančnú pomoc, ktorou podporíte rozvoj mládežníckeho futbalu v okrese Trebišov.

6. Sekretariát oznamuje FK ObFZ Trebišov, že Konferencia ObFZ Trebišov sa uskutoční dňa 05.03.2022, miesto konania bude oznámené dodatočne. Pozvánky futbalovým klubom budú zaslané mailom. Na konferencii budú vykonané voľby predsedov odvolacej a volebnej komisie ObFZ.